section_heading: "Neodređena pauza", sekundarni projekti i Barkerova avionska nesreća (2005. – 2008.)
paragraph_text: Sjevernoamerička turneja, koja je trebala promovirati Blink-182 i singl "Always", bila je u planu za proljeće 2005. Međutim, porasle su tenzije između članova kad je DeLonge zatražio prekid turneje i šestomjesečni odmor. Na sastanku sastava koji se preklopio s početkom njihove posljednje europske turneje, DeLonge je izjavio kako želi provesti više vremena sa svojom obitelji. Također je odbio snimiti novi album. "Razgovor se zahuktao i potrajao dva-tri sata. Stalno smo se vrtili oko istoga, a naposljetku je ishod bila oktazana turneja, a da nismo imali ideju kad ćemo išta više raditi s blink-182. Tijekom šestomjesečne pauze, Hoppus je želio je da sastav svira na humanitarnom koncertu za žrtve potresa i tsunamija u Indijskom oceanu. DeLonge je pristao svirati, pa je sastav krenuo na probe. No, tijekom probi došlo je do ponovnog podizanja tenzija, pa do razgovora o prisilnoj pauzi sastava, kompilaciji najvećih hitova i mogućnosti snimanja idućeg albuma. DeLonge je izjavio kako će svoje dionice snimiti jedino u svom domu u San Diegu, a da mu Hoppus i Bakrker šalju ProTools datoteke svojih dionica. O posljednjim trenucima sastava, Hoppus je rekao: "Jedan čovjek je o svemu odlučivao. To smo rekli Tomu. Postalo je gadno. [...] Rekli smo, 'Pokušavaš sam sve kontrolirati, i to nije u redu.' On je rekao kako ne želi biti dio nečega što ne može kontrolirati, te je napustio prostor za probu." Menadžer blink-182 Rick DeVoe nazvao je Hoppusa i Barkera idući dan i rekao im da je DeLonge napustio sastav, navodeći: "Od danas, Tom DeLonge više nije član blink-182." DeLonge je potom promijenio broj telefona da izbjegne raspravu s Hoppusom i Barkerom. 2010., dok se prisjećao raspada, Tom Delonge je izjavio: "Moj najveći neuspjeh bio je raspad blinka. To je bio prekid prijateljstava, poslova i komunikacije. U svojim srcima, mislili smo da je zauvijek gotovo. Čudno je da sam tad to gledao kao vlastiti trijumf." Poslije mnogo različitih nagađanja o tome je li se sastav zapravo raspao, blink-182 su objavili kako odlaze na "neodređenu pauzu". U travnju 2005. Hoppus i Barker su objavili kako su formirali novi sastav, +44. Za vrijeme pauze, Hoppus je počeo producirati albume sastava Motion City Soundtrack i počeo voditi blog HiMyNameisMark, dok je bubnjar Travis Barker lansirao liniju cipela i radio na čak tri različita glazbena projekta - Transplants, TRV$DJAM i +44. Također je bio glavna zvijezda reality serije MTV-a "Meet the Barkers" sa svojom tadašnjom ženom, bivšom Miss SAD-a, Shannom Moakler. Serija je zabilježila raskošno vjenčanje i privatni život bivšeg para. Njihov kasniji prekid, pomirenje i razvod bila su česta tema tabloida. U međuvremenu, DeLonge je nestao iz očiju javnosti, nigdje se nije pojavljivao niti dopuštao intervjue. U tajnosti je ostao do 16. rujna 2005., kad je najavio svoj novi projekt, Angels & Airwaves, obećavajući "najveću rock and roll revoluciju ove generacije." DeLonge je kasnije otkrio da je tada bio ovisan o lijekovima protiv bolova, sjećajući se, "Počeo sam gubiti razum, bio sam na tisućama lijekova i skoro sam se ubio," te da nije shvaćao kako mu je izjava bila iznimno ambiciozna. +44 je 2006. snimio i izdao debitantski album, When Your Heart Stops Beating. Ploča se uglavnom temelji na raspadu blink-182, prepuna rezignacije i mračnih motiva, a jedna je pjesma, "No, It Isn't", usmjerena k DeLongeu. Angeles & Airwaves, koji još uvijek snimaju i održavaju koncerte, izdali su dva albuma za vrijeme blinkove pauze: We Don't Need to Whisper (2006.) i I-Empire (2007.). Geffen Records su izdali kompilacijski album Greatest Hits 1. studenog 2005. Album je također sadržavao prethodno neobjavljenu obradu pjesme "Another Girl, Another Planet" sastava "The Only Ones". Pjesma je korištena kao špica Barkerove reality serije, "Meet the Barkers". Bila je to posljednja pjesma koju je sastav snimio u studiju prije pauze. Album je dostigao 6. mjesto ljestvice 200 najpopularnijih albuma u SAD-u. 21. kolovoza 2008. blinkov producent Jerry Finn preminuo je od posljedica moždanog krvarenja. Ovaj događaj će postati jedan od katalizatora za početak DeLongeove komunikacije s Hoppusom i Barkerom u rujnu 2008. 19. rujna 2008., Travis Barker jedva je preživio avionsku nesreću nakon koncerta s pjevačem sastava Jane's Addiction Perryjem Farrellom. Adam Goldstein (poznatiji kao DJ AM) i Barker bili su jedini preživjeli. Barker je pretrpio opekline drugog i trećeg stupnja po torzu i donjem dijelu tijela, a po prognozama oporavak mu je trebao trajati godinu dana. Dok je bio u bolnici, posjećivali su ga Mark Hoppus i bivši kolega iz sastava, Tom DeLonge. Česti posjeti omogućili su da se sastav ponovno zbliži i premosti različitosti. 2010., Tom DeLonge je progovorio o Barkerovoj nesreći "da se ta nesreća nije dogodila, danas ne bismo bili sastav. Kratko i jasno. To je bila sudbina."